
З  А П  И  С  Н  И  К

Од триесет и петата редовна седница на Советот на општина Чешиново-Облешево, одржана на ден 16.04.2024 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Филип Јосев, Иван Андонов, Стојан Ангелов, Франческо Наков, Орце Митров,  Саше Донев, Боби Ѓоргиев, Славе Донев и Сане Стојанов 
Отсутни: Анита Колева 
Присутни и: Емил Василев – Координатот за стратешко планирање  во ЦРИПР и Љијанка Андонова – Раководител на одделение за човечки ресурси во општината.
Записникот го води Анета Зашов – Советник за управување и координирање со човечки ресурси.

	Се стави на разгледување Записникот од триесет и четвртата редовна седница.
	Од присутни 7 членови на Советот во просторијата за време на гласањето Едногласно се усвои Записникот од триесет и четвртата редовна седница.
	
	За триесет и петата редовна седница Претседателот го предложи следниот:

Дневен ред,
	1.Годишен Извештај за работењето на Центарот за развој на Источен плански регион за 2023 година со Годишен финансиски извештај за работа на Центрот во 2023 година;
	2.Годишен Извештај за спроведување на Програмата за развој на Источен плански регион 2021-2026 за 2023 година
	3.Програма за одржување на паркови, зеленило и спортско-рекреативни површини во 2024 година
	4.Извештај за извршување на Буџетот на општина Чешиново-Облешево за периодот 01.01-31.03.2024 година
	5.Деловник за работа на партиципативното тело на општина Чешиново-Облешево
	6.Предлог-Одлука за формирање на Партиципативното тело на општина Чешиново-Облешево за период 2024-2028
	7.Извештај за реализација на Одлуки донесени од Советот на општина Чешиново-Облешево за период 01.01.-31.03.2024 година
	8.Извештај за остварени приходи по основ на Договори за закуп на недвижни ствари сопственост на општина Чешиново-Облешево
	9.Одлука за отстапување на општинскиот простор за отварање на група во други просторни услови, по Јавниот повик за доделување на грант за проширување на капацитетите на установи за згрижување и воспитание на деца од предучилишна возраст на МТСП
10. Прашања, предлози и барања

	Се премина на усвојување на Дневниот ред.
	Од присутни 7 членови на Советот во просторијата за време на гласањето Едногласно се усвои Дневниот ред.

1 Точка (Годишен Извештај за работењето на Центарот за развој на Источен плански регион за 2023 година со Годишен финансиски извештај за работа на Центрот во 2023 година)
2 Точка (Годишен Извештај за спроведување на Програмата за развој на Источен плански регион 2021-2026 за 2023 година)

-Емил Василев
Даде објаснување на Извештајот за работењето на Центарот за развој на Источен плански регион за 2023 година со Годишен финансиски извештај за работа на Центрот во 2023 година и на Извештајот за спроведување на Програмата за развој на Источен плански регион 2021-2026 за 2023 година.
-Сане Стојанов
Како што можев да забележам Извештаите не се разликуваат многу со оние од ланската година. Направив една компарација со истите.
Точка 1.4.3 Изградба на канализација во село Уларци. Истиот проект го има и во ланскиот Извештај.
Како што можам да видам седница на ИПР се има оддржано и во општина Чешиново-Облешево, а во сите други општини има реализирано проекти, само кај нас нема.
Поднесовме Барање за изградба на каскада на реката во Кучичино ама ништо од Нашата иницијатива.
Ако може да дадете објаснување за страна 14?
-Емил Василев
Ова се проекти кои ги имаат реалзирано општините и информацијата ни е дадена од нивна страна а ние ги сублимираме сите тие информации во еден Извештај. Во врска со каскадите кои ги споменавте, покренете иницијатива до општината да изготви проект.
Во врска со дивите депонии, знаете дека истите се исчистени а сега се прават напори за добивање на возило за изнесување на смет.
Што се однесува за фотоволтаиците кај Вас сите објекти се покриени односно има поставени, затоа општината не е влезена во овој проект.
Проектот со дигитализација е имплементиран и во Вашата општина. со истиот е олеснето на странките побрзо да ги завршат процедурите во општината. И од странство можат да ги плаќаат даноците.
-Слаѓана Ангелова
Што треба општината да направи за да добие проект?
-Емил Василев
Треба да учествува на форуми во заедницата кои се организираат од наша страна, да предложат проект во врска со темата на форумот, и истиот да биде изгласан од страна на форумот. Откако ќе го помине форумот Одлуката треба да се донесе и од страна на Советот на градоначалници.
-Сане Стојанов
Дали проблемот е во општинската администарција?
-Емил Василев
Не знам во кого е проблемот. Треба да имате готови проекти и да аплицирате.
-Сане Стојанов
Во врска со возило за смет, општината има добиено такво возило но истото не се користе за таа намена. Битно е само да се наплаќа од граѓаните.
-Сане Стојаов
На страна 17 од Извештајот, други проекти, парк за миленици во Штип?
-Емил Василев
Можеби тој проект е од Зоолошката градина.
-Сане Стојанов
На страна 10, Фекална канализација во село Соколарци, а водоводот не е даден на стопанисување на јавното Претпријатие.
Околу регулацијата на речното корито на река Брегалница, добро е долж целото течение да се направат гумени брани, да се подобри земјоделието.
-Орце Митров
Јас знам дека на секоја општина се дава по еден проект. Општините со помалку населени места се во подобра позиција. Кај нас се 14 населени места, не може да се направи никаква споредба со општина со 3 населени места. Таму веќе се изградени и водоводи и канализации. Секој Градоначалник да прави помалку е добро.
-Емил Василев
Нај важно е лобирањето.
Вие имате голем долг кон нас. средствата на изведувачот од Наша страна се исплатени, но Вашиот дел Вие го немате исплатено.
-Слаѓана Ангелова
Ние не бевме информирани за Форумот во Заедницата.
-Емил Василев
Секоја година се спроведуваат форуми. Последниот се спроведе во декември ланската годин.
-Сане Стојанов
Законот за рамнопмерен регионален развој не е рамномерен.

По дискусијата се премина на гласање.
Од присутни 10 членови на Советот во просторијата за време на гласањето со 9 гласа ЗА и  1 глас Воздржан се донесе Одлука за усвојување на Годишниот Извештај за работењето на Центарот за развој на Источен плански регион за 2023 година со Годишен финансиски извештај за работа на Центрот во 2023 година и Одлука за усвојување на Годишниот Извештај за спроведување на Програмата за развој на Источен плански регион 2021-2026 за 2023 година.

3 Точка (Програма за одржување на паркови, зеленило и спортско-рекреативни површини во 2024 година)

-Сане Стојанов
Оддржување на игралиштето на годишно ниво 150.000,00 денари. Многу пари, а не се одржува.
-Игор Јанев 
Се одржува, но по потреба. Еве на пример овој викенд беше косено. Се коси со трактор а не со специјална косилка. Кога имавме повеќе вработени, редовно се оддржуваше. Горивото е скапо, 1 вработен треба да биде само за таа работа и ред други трошоци.
-Сане Стојанов
Страна 1. И во Кучичино има зимзелени дрвја а воопшто не се споменати.
Реагирав и кај Вас и кај Градоначалникот за скината цевка. Сеуште не е санирана.
Директорот кажа дека не бил запознаен со таа ситуација. Еве пренесете му и сега дека сеуште не е интервенирано.
Истата се наоѓа на отприлика 20 метри од резервоарот за вода. Еве пренесете му и на Градоначалникот дека доколку во рок од 5 дена не се интервенира да ни се дозволи ние сами да поставиме. Тоа се директни фекалии во водоводот.


-Игор Јанев
Во врска со зимзелените дрвја кои ги споменувате да појаснам дека во Програмата се наведени конкретно за кои паркови станува збор.
-Сане Стојанов
Зимзелените дрвја се пред селото, на ридот. Клупите кои се поставени се веќе изгниени.
-Славе Донев
Одржување на јавни површини. Дали се одржува патниот правец Спанчево-Соколарци?
-Орце Митров
Тој е регионален патен правец и Ние не сме надлежни за истиот.
-Славе Донев
Барем да се окосе, патот е непрегледен има многу обрасната трева.
-Слаѓана Ангелова
Дали некој има увид како се трошат парите за фудбвалските игралишта.
-Игор Јанев
За машни, за плати, за материјал.
-Слаѓана Ангелова
Истите треба редовно да се оддржуваат затоа што деца тренираат таму.
-Игор Јанев
Додека беше во функција тракторот редовно се косеше.

По дискусијата се премина на гласање. Од присутни 10 членови на Советот во просторијата за време на гласањето Едногласно се донесе Одлука за усвојување на Програмата за одржување на паркови, зеленило и спортско-рекреативни површини во 2024 година.

4 Точка (Извештај за извршување на Буџетот на општина Чешиново-Облешево за периодот 01.01-31.03.2024 година)

Без дискусија од присутни 10 членови на Советот во просторијата за време на гласањето Едногласно се донесе Одлуката за усвојување на Извештајот за извршување на Буџетот на општина Чешиново-Облешево за периодот 01.01-31.03.2024 година

5 Точка (Деловник за работа на партиципативното тело на општина Чешиново-Облешево)
6 Точка (Предлог-Одлука за формирање на Партиципативното тело на општина Чешиново-Облешево за период 2024-2028)
-Саше Донев
Јас сум против оваа Точка бидејки немаме присутен претставник од урбанизам за да ни ја објасни оваа Точка. Во општината немаме ниту Здружаенија на граѓани.
-Сане Стојанов
На кој начин е дојдено до овој предлог?
Јас мислам дека Советот треба да го направи изборот. Еве јас можам да се повлечам.

Се премина на гласање.
Од присутни 10 членови на Советот во просторијата за време на гласањето со 7 гласа ЗА, 2 гласа Воздржани и 1 глас Против се донесе Деловниот за работа на партиципативното тело на општина Чешиново-Облешево.
Со 7 гласа ЗА, 2 гласа Воздржани и 1 глас Против се донесе Одлуката за формирање на Партиципативното тело на општина Чешиново-Облешево за период 2024-2028.

7 Точка (Извештај за реализација на Одлуки донесени од Советот на општина Чешиново-Облешево за период 01.01.-31.03.2024 година)
Без дискусија од присутни 10 членови на Советот во просторијата за време на гласањето Едногласно се донесе Одлука за усвојување на Извештајот за реализација на Одлуки донесени од Советот на општина Чешиново-Облешево за период 01.01.-31.03.2024 година.
8 Точка (Извештај за остварени приходи по основ на Договори за закуп на недвижни ствари сопственост на општина Чешиново-Облешево)
-Сане Стојанов
Доколку некој не плаќа навреме закуп нека се раскине Договорот, не треба да се дозволи да застарат побарувањата.
Се премина на гласање.

Со 10 гласа Воздржани, не се донесе Одлука за усвојување на Извештајот.
9 Точка (Одлука за отстапување на општинскиот простор за отварање на група во други просторни услови, по Јавниот повик за доделување на грант за проширување на капацитетите на установи за згрижување и воспитание на деца од предучилишна возраст на МТСП)
Без дискусија од присутни 10 членови на Советот во просторијата за време на гласањето Едногласно се донесе Одлука за отстапување на општинскиот простор за отварање на група во други просторни услови, по Јавниот повик за доделување на грант за проширување на капацитетите на установи за згрижување и воспитание на деца од предучилишна возраст на МТСП).
10 Точка  (Предлози, прашања и барања)

	-Сане Стојанов
	За претстојните Велигденски празници дали може да се даде дозвола да се користи ресторанот. Да не се продава објектот а правно издржано да се спроведе процедура за да ни се даде на користење истиот.


	Со исцрпување на Дневниот ред заврши триесет и петата редовна седница.
	Седницата заврши во 10.00 часот.
           
                                                      
                                                                          Совет на општина Чешиново-Облешево
                                                                                                Претседател
                                                                                                Орце Митров

